ભચાઉના શિકરા ગામે રહેતો પટેલ પરિવાર પુત્રીના ઘરે યોજાયેલા પ્રસંગમાં મામેરૂ આપવા રવિવારે સવારે ટ્રેક્ટરમાં નીકળ્યો હતો. હસીખૂશીની પળો સાથે નીકળેલા પટેલ પરિવારના ટ્રેકટરને ગામથી થોડા દૂર જ સામેથી આવતી લકઝરી બસના ચાલકે અડફેટે લીધું હતું. આ ગોઝારા અકસ્માતમાં નવ વ્યક્તિના તો ઘટના સ્થળે જ પ્રાણપંખેરુ ઊડી ગયા હતા. જ્યારે પટેલ પરિવારના મોભીનું સારવારમાં મૃત્યુ નિપજ્યું હતું. બીજી બાજુ આ અકસ્માતમાં અન્ય ૧૦ વ્યક્તિને ઈજા થઈ હતી.